Diari Oficial de la Generalitat Valenciana


Sumari del DOGV 3342, del 01-10-1998 (1998/8293)

ACORD de 29 de setembre de 1998, del Govern Valencià, pel qual es disposa el compliment de la sentència de la Sala Contenciosa Administrativa del Tribunal Superior de Justícia de la Comunitat Valenciana, dictada el dia 13 de febrer de 1998, en el recurs contenciós administratiu interposat contra el Decret 137/1994, de 18 de juliol, sobre alteració del nom del municipi de Villanueva de Castellón.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3342

Data del DOGV
:   01-10-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/8293


Data del document
:   29-09-1998

Organisme emissor
:   Conselleria de Presidència

Tipus de document
:   Acord

Anàlisi jurídica

ACORD de 29 de setembre de 1998, del Govern Valencià, pel qual es disposa el compliment de la sentència de la Sala Contenciosa Administrativa del Tribunal Superior de Justícia de la Comunitat Valenciana, dictada el dia 13 de febrer de 1998, en el recurs contenciós administratiu interposat contra el Decret 137/1994, de 18 de juliol, sobre alteració del nom del municipi de Villanueva de Castellón. [1998/A8293]
  
El Govern Valencià, en la reunió del dia 29 de setembre de 1998, adoptà l'acord següent:
  
En el recurs contenciós administratiu seguit en instància única davant la Secció Primera de la Sala Contenciosa Administrativa del Tribunal Superior de Justícia de la Comunitat Valenciana entre, d'una banda, el Col·lectiu de Veïns Pro-Referendum i, d'una altra, la Generalitat Valenciana, i també l'Ajuntament de Castelló de la Ribera, contra el Decret 137/1994, de 18 de juliol, del Govern Valencià, pel qual es va aprovar el canvi de denominació de Villanueva de Castellón pel de Castelló de la Ribera, ha sigut dictada la sentència amb data 13 de febrer de 1998, la part dispositiva de la qual diu:
  
"Hem d'estimar i estimem el recurs contenciós administratiu interposat pel Col·lectiu de Veïns Pro-Referendum contra el Decret 137/1994, de 18 de juliol, de la Conselleria d'Administració Pública de la Generalitat Valenciana, pel qual es va aprovar el canvi de denominació del municipi de Villanueva de Castellón pel de Castelló de la Ribera, i anul·lem i deixem sense efecte aquest acord per assentiment a la demanda de l'administració demandada, sense fer imposició expressa de les costes processals."
  
Per tant, segons estableix la Llei Reguladora de la Jurisdicció Contenciosa Administrativa de 27 de desembre de 1956, i fent ús de la competència atribuïda pel Decret 58/1992, de 13 d'abril, del Govern Valencià, pel qual es regula el procediment per a l'alteració del nom dels municipis, es disposa que siga complida la sentència expressada en els seus termes.
  
València, 29 de setembre de 1998
  
El conseller secretari del Govern Valencià,